b'\n_START_ARTICLE_\nGollum\n_START_PARAGRAPH_\nGollum ali Smeagol je izmi\xc5\xa1ljen lik iz del v seriji Gospodar prstanov J.R.R. Tolkiena. Je eden izmed prstanonoscev (tistih, ki so imeli v posesti, nosili in uporabljali Edini Prstan ali Prstan Mogote)._NEWLINE_Gollum izvira iz rase hobitov. Prstan je mo\xc4\x8dno spremenil njegovo zunanjo podobo in mu podalj\xc5\xa1eval \xc5\xbeivljenje. Za\xc4\x8del je sovra\xc5\xbeiti svetlobo, zatekal se je v globine jam in podzemeljskih rovov v Meglenem gorovju. Postal je vezan na Prstan, imenoval ga je s krasotcem, dragcem ipd. Prstan mu je vzel Bilbo Baggins in ga kasneje zapustil Frodu Bagginsu, svojemu sorodniku. Nato je Gollum vodil Froda Bagginsa in Sama Gamgija do Gore Pogube, kjer naj bi uni\xc4\x8dili Edini Prstan, pod pretvezo, da si ga tudi sam \xc5\xbeeli uni\xc4\x8diti, kar se je na koncu izkazalo za neresni\xc4\x8dno in je zelo ogrozilo prvotni na\xc4\x8drt. Gollum je na poti do Gore Pogube zvabil Froda v Brlog da bi ga ubila \xc5\xa0elob. Gollum zaradi Prstana na koncu Tretje dobe umre, ko je padel v magmo v ognjih Gore Pogube. Uni\xc4\x8den je tudi Prstan. Ob njegovi smrti je bil Gollum star 589 let.'